recursal/SuperWikiNEXT-32B huggingface dataset:
สัญลักษณ์สำหรับการมีคู่ครองหลายคน
"รักนอกกรอบ" เป็นสัญลักษณ์ของ การมีคนรักหลายคน และการไม่ผัวเดียวเมียเดียว
**การมีคู่ครองหลายคน** หรือ **หลายผัวหลายเมีย** (อังกฤษ: Non-Monogamy) เป็น เป็นคำที่ครอบคลุมการปฏิบัติหรือปรัชญาความสัมพันธ์ใกล้ชิด ที่ไม่ปฏิบัติตามกฎเกณฑ์ของ การมีคู่สมรสคนเดียว หรือ ผัวเดียวเมียเดียว ที่มีความรัก ความเสน่หาและความสัมพันธ์ทางเพศกับคนเพียงคนเดียว เพราะฉะนั้น คำว่าการมีคู่ครองหลายคน อาจถูกนำไปใช้กับการนอกใจและการมีเซ็กส์นอกสมรส ในการแต่งงานกลุ่มหรือ การมีคนรักหลายคน หรือพอลีแอเมอรี 

ยิ่งไปกว่านั้นการมีคู่ครองหลายคน ยังรวมไปถึงความสัมพันธ์ระหว่างบุคคลที่ไม่ได้จำกัดกับแค่คนเดียว ทั้งความสัมพันธ์ทางเพศ และอารมณ์ โดยสามารถ ความสัมพันธุ์เชิงรักและทางเพศกับหลายคนในเวลาเดียวกัน ตรงกันข้ามกับการมีคู่สมรสคนเดียวแต่อาจเกิดขึ้นจากหลักจิตวิทยาเดียวกัน

คำนี้ได้รับการวิพากษ์วิจารณ์ว่าเป็นการสื่อว่าการมีคู่สมรสคนเดียวเป็นเรื่องปกติ และไลฟ์สไตล์ที่ต่างออกไป เป็นความผิดปกติและผิดศีลธรรม

ประเภท
------

หลายคำที่ใช้ในการมีคู่ครองหลายคน มีความยืดหยุ่นในคำจำกัดความ โดยยึดตามเกณฑ์เช่น "ความสัมพันธ์" หรือ "ความรัก"  ผู้ปฏิบัติที่นับตัวเองว่าเป็น ผู้มีคู่ครองหลายคนอย่างมีจริยธรรม ได้คำหนดบางคำเพื่อแยกตัวเองออกจากหลอกลวง
ในรูปแบบความสัมพันธ์อื่น ๆ
การใช้งานจะสร้างความแตกต่าง นอกเหนือความหมายตรงตัวของคำ ดังนั้นแม้บางความสัมพันธ์ในทางเทคนิคอาจจะนับเป็น การมีคู่ครองหลายคน (Polygamy) และ การมีคนรักหลายคน (Polyamory) การมีคู่ครองหลายคน ปกติแล้วสื่อถึงการแต่งงานหลายครั้ง จากพื้นฐานของหลักศาสนา ขณะที่การมีคนรักหลายคน เป็นความความสมัครใจส่วนบุคคล
มากกว่าข้อกำหนดทางสังคมกำหนดหรือแบบอย่างที่มีมาก่อน

**รูปแบบของการมีคู่ครองหลายคน**  มีหลากหลายและบางครั้งทับซ้อนกัน

* ความสัมพันธ์แบบไม่เป็นทางการ —เป็นความสัมพันธ์ทางกายและอารมณ์ ระหว่างสองคนยังไม่ได้แต่งงาน อาจจะมีความสัมพันธ์ทางเพศ
* ชู้ —เป็นคนมีเซ็กซ์กับอีกคนโดยไม่ได้รับการยินยอมจากคู่สมรส
* การแต่งงานกลุ่ม —หลายคนแต่งงานกัน โดบทุกคนในกลุ่มนับว่าแต่งงานกับทุกคน
* เพศสัมพันธ์หมู่ —เพศสัมพันธ์กับมากกว่าสองคนในเวลาเดียวกัน
* menage à trois —การมีเพศสัมพันธ์ และการตกลงที่จะอยู่ร่วมกันของคนสามคน
* ความสัมพันธ์แบบเปิดกว้าง รวมทั้งการแต่งงานแบบเปิด —หนึ่งหรือทั้งสองคู่สมรส(หรือคู่รัก) ตกลงให้อิสรภาพแก่อีกคนให้มีการร่วมเพศกับคนอื่นได้
* การมีคนรักหลายคน (Polyamory) —ผู้เข้าร่วมมีคนรักหลายคน
* ครอบครัวพอลี (Poly families) —เหมือนกับการแต่งงานกลุ่มแต่คนบางคนอาจจะไม่คิดว่าตัวเองแต่งงานกับทุกคนในกลุ่ม
* ความซื่อสัตย์ต่อหลายคน (Polyfidelity) —ผู้เข้าร่วมมีคู่ครองหลายคน แต่จำกัดกิจกรรมทางเพศกับกลุ่มคนบางกลุ่ม
* การมีคู่ครองหลายคน —หนึ่งคนในความสัมพันธ์ได้แต่งงานกับหลายคน

* การมีสามีหลายคน —ผู้หญิงมีหลายสามี
* การมีภรรยาหลายคน—ชายมีหลายภรรยา

* ความสัมพันธ์แบบไร้กฎเกณฑ์ —ร่วมไม่มีพันธะร่วมกันด้วยตั้งกฏ
* สวิงกิง —คล้ายความสัมพันธ์แบบเปิดแต่เป็นกิจกรรมที่มีการวางแผน

แหล่งค้นคว้าเพิ่มเติม
---------------------

* ปวีณา กุดแถลง. (2562, ส.ค.-2563, ก.ค.). มโนทัศน์รักเดียวใจเดียวและปัญหาเมียน้อยในทศวรรษ 2490-2530. *วารสารประวัติศาสตร์ มหาวิทยาลัยศรีนครินทรวิโรฒ*. 44: 49-67.
* ภาสกร ศูนย์ตรง. (2560, ม.ค.-มิ.ย.). มโนทัศน์ของความรักและการเลือกคู่ครองบนพื้นที่สิ่งพิมพ์ในสังคมไทยทศวรรษ 2460 ถึง 2480. *วารสารประวัติศาสตร์ ธรรมศาสตร์*. 4(1): 325-70.

อ้างอิง
-------

1. ↑  Are you open to an alternative lifestyle?
2. ↑  978-0-415-80055-6 Barker, Langdridge. 2009. Understanding Non-Monogamies. Routledge[*ลิงก์เสีย*]
**"เธอเก่ง (Still)"** เป็นซิงเกิลของเจ็ตเซ็ตเตอร์ ในปี พ.ศ. 2558 โดยประพันธ์เนื้อร้อง-ทำนอง ปฏิเวธ อุทัยเฉลิม (ฟองเบียร์) และเรียบเรียงโดย ทฤษฏี ศรีม่วง ออกจำหน่ายในวันที่ 15 ตุลาคม พ.ศ. 2558

เนื้อหาเพลงที่พูดถึงความรักในรูปแบบของคนที่­ยังไม่สามารถเริ่มรักครั้งใหม่ได้ เพราะจะด้วยทั้งความรักเดิมที่ยังฝังใจ หรืออะไรก็ตามแต่ อดีตก็ยังคงสร้างความแพ้ ให้กับปัจจุบันอยู่เสมอ และด้วยเนื้อหาที่โดนใจผู้แพ้หลายคน เพลงนี้คงเปรียบเหมือนตัวแทนความเจ็บช้ำเล็กๆจากผู้แพ้ส่ง­ต่อความรู้สึกให้คนเก่งที่ทำให้เราแพ้ ได้อยู่เสมอๆ

มิวสิควิดีโอ กำกับโดย "ต๋อม-ณัฐพล มุขขันธ์" เนื้อหาเรื่องราวง่ายๆ ไม่ซับซ้อน แต่ลึกทางอารมณ์ ซึ่งเป็นชีวิตของคนๆ หนึ่งที่ถูกบอกเลิก ความรู้สึกของคนผิดหวัง

การตอบรับ
---------

เพลง "'เธอเก่ง (Still)" ติดอันดับสูงสุดที่ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 8 |
| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 | 12 |
| ซี้ดเอฟเอ็ม ชาร์ตท็อป 20 | 8 |
| เอฟเอ็ม 98.5 คลิกชาร์ต ท็อป 20 | 1 |
| อีเอฟเอ็ม ชาร์ต 94 ท็อป แอรเพลย์ | 24 |
|
|

| ชาร์ต (พ.ศ. 2559) | อันดับสูงสุด |
| --- | --- |
| อินเท็นซีฟวอท์ช มิวสิก ชาร์ต ท็อป 40 เพลงไทยสากล 2016 | 7 |
|

อ้างอิง
-------

1. ↑  "Jetset'er ปล่อยเพลงใหม่ล่าสุด "เธอเก่ง"". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2021-10-09.
2. ↑  JETSET’ERส่ง เธอเก่ง เพลงอกหักสไตล์ ROCK[*ลิงก์เสีย*]
3. ↑  Seed Chart Top 20 วันที่ 8 พฤศจิกายน 2558
4. ↑  ชาร์ตเพลงฮิตจากสถานีดัง FM 98.5 Click Chart Top 20 ประจำวันที่ 19 ธันวาคม 2558[*ลิงก์เสีย*]
5. ↑  IW Music Chart Top 40 เพลงไทยสากล ประจำปี 2016
**เทือกเขาทรานส์แอนตาร์กติก** (อังกฤษ: Transantarctic Mountains) เป็นเทือกเขาหินตะกอนในทวีปแอนตาร์กติกซึ่งทอดตัวยาวตั้งแต่แหลมอาแดร์ทางเหนือของวิกตอเรียแลนด์ไปจนถึงโคตส์แลนด์ การวางตัวของเทือกเขาได้แบ่งทวีปแอนตาร์กติกเป็น 2 ฝั่งคือฝั่งตะวันออกและฝั่งตะวันตก เทือกเขานี้ยังรวมกลุ่มภูเขาและเทือกเล็ก ๆ ที่แยกตัวห่างจากกันจำนวนหนึ่ง

พ.ศ. 2384 เซอร์เจมส์ คลาร์ก รอสส์เป็นคนแรกที่พบเทือกเขานี้ เพื่อเป็นเกียรติแก่เขาจึงนำชื่อท้ายของเขาไปตั้งชื่อให้กับหิ้งน้ำแข็งรอสส์ นักสำรวจแห่งชาติอังกฤษได้ข้ามผ่านเทือกเขานี้เป็นครั้งแรกระหว่างการสำรวจแอนตาร์กติก พ.ศ. 2444-2447

ภูมิศาสตร์
----------

แผนที่ทวีปแอนตาร์กติกา
เทือกเขานี้ทอดตัวจากด้านหนึ่งไปอีกด้านหนึ่งของทวีปคือระหว่างทะเลรอสส์กับทะเลเวิดเดิลจึงตั้งชื่อเทือกเขานี้ตามลักษณะการทอดตัวของมัน ความยาวของเทือกเขานี้คือประมาณ 3,500 กม. ทำให้มันเป็นหนึ่งในเทือกเขาที่ยาวที่สุดในโลก แอนตาร์กแทนดีสที่ทอดตัวตั้งแต่เทือกเขาไวท์มอร์และเทือกเขาเอลส์เวิร์ทจนถึงคาบสมุทรแอนตาร์กติกมีความยาวพอ ๆ กับความยาวทรานส์แอนตาร์กติกช่วงแหลมอาแดร์ถึงเทือกเขาควีนม็อด เทือกเขาทรานส์แอนตาร์กติกมีคว้ามกว้าง 100-300 กม. ทำให้กลายเป็นเส้นแบ่งระหว่างแอนตาร์กติกาตะวันออกกับแอนตาร์กติกาตะวันตก พืดน้ำแข็งแอนตาร์กติกตะวันออกมีอาณาเขตตั้งแต่เทือกเขานี้และฝั่งตะวันออกทั้งหมด ส่วนฝั่งตะวันตกเทือกเขานี้ติดกับทะเลรอสส์ในวิกตอเรียแลนด์ตั้งแต่แหลมอาแดร์ถึงอ่าวแม็คเมอร์โด หิ้งน้ำแข็งรอสส์ในอ่าวแม็คเมอร์โดถึงธารน้ำแข็งสกอตและพื้นที่พืดน้ำแข็งแอนตาร์กติกตะวันตกทั้งหมด

ยอดเขาและหุบเขาแห้งแล้งบางแห่งของทรานส์แอนตาร์กติกนั้นเป็นสถานที่เพียงไม่กี่แห่งในทวีปแอนตาร์กติกาที่ไม่ได้ปกคลุมด้วยน้ำแข็ง คือพื้นที่สูงกว่าระดับน้ำทะเล 4,500 เมตรและหุบเขาแห้งแล้งแม็คเมอร์โดใกล้กับอ่าวแม็คเมอร์โดเป็นแห่ลงแสดงปรากฏการณ์พิเศษในแอนตาร์กติกาเพราะเป็นภูมิประเทศที่ไม่มีหิมะและน้ำแข็งเกาะตามพื้นเนื่องจากที่นี้เป็นบริเวณที่มีหยาดน้ำฟ้าน้อยมาก ๆ ยอดเขาที่สูงที่สุดของทรานส์แอนตาร์กติกคือภูเขาเคิร์กแพทริคในเทือกเขาควีนอเล็กซานดร้ามีความสูง 4,528 เมตร ยอดเขาไม่ได้ปกคลุมด้วยน้ำแข็งแต่จะมีน้ำแข็งรอบ ๆ เรียกว่านานาทาร์ค

ชีววิทยา
--------

เพนกวิน แมวน้ำและนกทะเลอาศัยอยู่ตามแนวชายฝั่งทะเลรอสส์ในเขตวิกตอเรียแลนด์ แต่ในทรานส์แอนตาร์กติกนั้นมีแต่แบคทีเรีย ไลเคน สาหร่ายและเห็ดรา ครั้งหนึ่งแอนตาร์กติกาเคยมีป่าปกคลุมซึ่งเป็นจำพวกสนวอลลีเมียและพืชในสกุลโนโทฟากัสแต่จากการที่อากาศค่อย ๆ เย็นขึ้นซึ่งเป็นผลจากการแยกตัวออกจากมหาทวีปกอนด์วานาทำให้ป่าเหล่านี้ค่อย ๆ หายไปเชื่อกันว่าต้นไม้ต้นสุดท้ายของแอนตาร์กติกาอยู่ที่เทือกเขานี้

อ้างอิง
-------

1. ↑  C.Michael Hogan. 2011
2. ↑  Sokol, Eric; Craig W. Herbold; Charles K. Lee; S. Craig Cary; J. E. Barrett (Nov 2013). "Local and regional influences over soil microbial metacommunities in the Transantarctic Mountains". *Ecosphere*. **4**: art136. doi:10.1890/es13-00136.1. สืบค้นเมื่อ 8 January 2014.
3. 1 2 3  Woodford, J. 2000. The Wollemi Pine. Melbourne: Text Publishing. pp. 85-104
การเดินขบวนของสมาชิกแท็กไปยังรัฐสภาเมื่อเดือนกุมภาพันธ์ 2003
**ทรีตเมนต์แอ็กชันแคมเพน** (อังกฤษ: Treatment Action Campaign) หรือ **แท็ก** (*TAC*) เป็นองค์การขับเคลื่อนด้านเอชไอวี/เอดส์ของแอฟริกาใต้ ร่วมก่อตั้งเมื่อปี 1998 โดยซักกี อัคมัต นักกิจกรรมผู้มีเชื้อเอชไอวี แท็กมีรากฐานมาจากประสบการณ์ แผนการทำงานโดยตรง และแนวคิดต่อต้านการแยกสีผิวของผู้ก่อตั้ง แท็กยังได้รับการยอมรับว่าเป็นผู้บังคับรัฐบาลของอดีตประธานาธิบดีทาบอ อึมแบกี ซึ่งไม่สู้เต็มใจนักให้เริ่มทำให้ชาวแอฟริกาใต้สามารถเข้าถึงยาต้านเรโทรไวรัสได้

แท็กเปิดตัวเมื่อวันที่ 10 ธันวาคม 1998 ซึ่งตรงกับวันสิทธิมนุษยชนสากล โดยซักกี อัคมัต ผู้ซึ่ง *เดอะนิวยอร์เกอร์* เรียกขานว่าเป็น "ผู้ต่อต้านรัฐบาลที่สำคัญที่สุดของแอฟริกาใต้นับตั้งแต่เนลสัน แมนเดลา" ร่วมก่อตั้งกับนักกิจกรรมอีกสิบคน หลังจากที่ไซมอน อึนโกลี นักกิจกรรมเพื่อสิทธิเกย์และนักต่อต้านการแบ่งแยกสีผิว เสียชีวิตจากโรคเอดส์ ในขณะที่การรักษาต้านเรโทรไวรัสชนิดแอ็กทิฟสูงสามารถเข้าถึงได้เฉพาะในหมู่ชนชั้นร่ำรวยของแอฟริกาใต้ ประกอบกับเหตุฆาตกรรมกูกู ดลามีนี นักกิจกรรมผู้มีเชื้อเอชไอวี สมาชิกของกลุ่มเริ่มรวมตัวกันสวมเสื้อยืดที่เขียนว่า "HIV Positive" (มีผลเอชไอวีเป็นบวก) ทั้งในนักเคลื่อนไหวที่มีผลเอชไอวีเป็นบวกและลบ แผนการนี้ได้มาจากเรื่องเล่าที่ว่ากษัตริย์ชาวเดนมาร์กพระองค์หนึ่งใส่สัญลักษณ์ดาวเหลืองซึ่งบ่งบอกว่าตนเป็นยิวในสมัยที่เดนมาร์กถูกนาซีปกครอง อัคมัตยังมีชื่อเสียงขึ้นมาหลังเขาสาบานตนว่าจะไม่รับยาต้านเรโทรไวรัสจนกว่าชาวแอฟริกาใต้ทั้งหมดจะสามารถเข้าถึงยานี้ได้เช่นกัน

อ้างอิง
-------

1. 1 2  Chris McGreal (12 September 2008). "Zackie Acmat: Profile". *The Guardian*. สืบค้นเมื่อ 20 September 2008.
2. ↑  Mavis Makuni (27 September 2008). "Mbeki selfsabotage led to downfall". *The Financial Gazette*. คลังข้อมูลเก่าเก็บจากแหล่งเดิมเมื่อ 18 February 2018. สืบค้นเมื่อ 30 September 2008.
3. 1 2  Power, Samantha (19 May 2003). "The AIDS Rebel". *The New Yorker*. p. 54. สืบค้นเมื่อ 16 November 2008.
4. ↑  Anne-Marie O'Connor (24 November 2003). "South African AIDS activist makes a striking impact; Zackie Achmat inspires L.A. audiences and celebrates a triumph won at home". *The Los Angeles Times*. สืบค้นเมื่อ 16 November 2008.

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ

 |
**การฟื้นฟูถงจื้อ** (จีนตัวย่อ: 同治中兴; จีนตัวเต็ม: 同治中興; พินอิน: *Tóngzhì Zhōngxīng*; เวด-ไจลส์: *T'ung-chih Chung-hsing*; ป. 1860–1874) เป็นความพยายามที่จะยับยั้งความเสื่อมโทรมของราชวงศ์ชิง ความเป็นจริงอันโหดร้ายของสงครามฝิ่น สนธิสัญญาที่ไม่เท่าเทียมกัน และการจลาจลครั้งใหญ่ในช่วงกลางศตวรรษของกบฏไท่ผิง ทำให้ขุนนางของราชวงศ์ชิงเริ่มตระหนักถึงความจำเป็นในการเสริมความแข็งแกร่งให้กับจีน การฟื้นฟูถงจื้อได้รับการตั้งชื่อตามพระนามของจักรพรรดิถงจื้อ อย่างไรก็ตาม การฟื้นฟูซึ่งใช้ "ความรู้เชิงทฤษฎี" ควบคู่กับความคิดแบบเก่านั้นไม่ใช่การปรับให้ทันสมัย นักวิชาการเลยตั้งข้อสงสัยว่า การฟื้นฟูถงจื้อเป็นการยับยั้งการเสื่อมถอยของราชวงศ์หรือเป็นเพียงแค่การชะลอการเสื่อมถอยที่หลีกเลี่ยงไม่ได้

หมายเหตุ
--------

1. ↑  Jonathan D. Spence, *The search for modern China* (1990). pp 194-215.

อ้างอิง
-------

* Hsu, Immanuel C. Y. *The Rise of Modern China* (5th ed. 1995) pp 261-94.
* Spence, Jonathan D.  *The search for modern China* (1990). pp 194-215.
* Wright, Mary Clabaugh. *The Last Stand of Chinese Conservatism: The T'ung-Chih Restoration, 1862 -1874.* (Stanford UP, 1957) online free to borrow.
"*Der Gemeinsame Freund*" by Peter Fendi, ca.1910
ในเพศสภาพของมนุษย์ ทรีซัมเป็นกิจกรรมทางเพศที่เกี่ยวกับบุคคลสามในเวลาเดียวกัน ทรีซัมยังสามารถอ้างอิงถึงรักสามเส้า ความสัมพันธ์โรแมนติกสามคน แม้ว่าทรีซัมส่วนใหญ่จะถูกนำไปใช้โดยทั่วไปในกิจกรรมทางเพศแบบลำลอง(ไม่ได้สมรส) ซึ่งเกี่ยวข้องกับกิจกรรมทางเพศในหมู่ผู้เข้าร่วมสามคน ทรีซัมส่วนมากอาจพบได้ในความสัมพันธ์ภายในประเทศระยะยาว เช่น การมีคนรักหลายคน(polyamory) หรือ สามคนในครัวเรือน(ménage à trois)

ทรีซัมเป็นรูปแบบของเพศสัมพันธ์หมู่ แต่เกี่ยวข้องได้แค่เพียงสามคน  มันอาจจะเกิดขึ้นบ่อยครั้งในสถานการณ์ส่วนตัว เช่น กิจกรรมทางเพศที่เกิดขึ้นเองในท่ามกลางเพื่อนสามคนหรือจัดขึ้นในชุมชนของผู้ที่นิยมในการสลับคู่เดียวกันเอง หรือวางแผนเพื่อให้เป็นประสบการณ์เพียงครั้งเดียวเท่านั้น และไม่ค่อยที่จะมีการตั้งชื่ออะไรเลย เช่น ออร์กี หรือ ปาร์ตี้เซ็กส์อื่นๆ ในบรรดาคู่รักที่สลับคู่กัน หนึ่งในสองผู้เข้าร่วมมักจะเป็นแรงผลักดันและอีกคู่จะสนับสนุนที่เพิ่มมากขึ้นจากการเข้าร่วมในปาร์ตี้เซ็กส์ บางคู่จะใช้ทรีซัมในการพัฒนารักสามเส้า (ménage à trois)

ทรีซัมเป็นองค์ประกอบทั่วไปของการจินตนาการทางเพศ(sexual fantasy) เป็นเรื่องปกติที่ปรากฏในสื่อลามก แต่ไม่ค่อยพบบ่อยในภาพยนตร์กระแสหลัก

​
**คณะกรรมาธิการระหว่างรัฐบาลอาเซียนว่าด้วยสิทธิมนุษยชน** (อังกฤษ: ASEAN Intergovernmental Commission on Human Rights; AICHR) ก่อตั้งขึ้นเมื่อเดือนตุลาคม พ.ศ. 2552 ในฐานะส่วนหนึ่งของสมาคมประชาชาติแห่งเอเชียตะวันออกเฉียงใต้ (อาเซียน) เป็นคณะกรรมาธิการด้านสิทธิมนุษยชนในการเผยแพร่และคุ้มครองในเรื่องของสิทธิมนุษยชน และเป็นความร่วมมือด้านสิทธิมนุษยชนของรัฐสมาชิก (บรูไน, กัมพูชา, อินโดนีเซีย, ลาว, มาเลเซีย, เมียนมา, ฟิลิปปินส์, สิงคโปร์, ไทย และเวียดนาม) ทุกปีจะมีการประชุมร่วมกันปีละสองครั้ง

ในเรื่องของสิทธิมนุษยชนได้ถูกอ้างถึงในกฎบัตรอาเซียน (หมวด 1.7, 2.2.i และ 14) และเอกสารสำคัญของอาเซียน คณะกรรมาธิการดำเนินงานโดยมีการประชุมร่วมเพื่อหาฉันทามติ โดยรัฐสมาชิก 10 รัฐมีอำนาจเต็มรูปแบบ โดยที่คณะกรรมาธิการไม่มีการบัญญัติสำหรับการรองรับกับการสังเกตการณ์อิสระ

คณะกรรมาธิการประกอบด้วยผู้แทนของรัฐสมาชิกหนึ่งคน โดยจะมีการเสนอชื่อและคัดเลือกโดยรัฐบาลของรัฐสมาชิก โดยกรรมาธิการจะมีวาระอยู่ทั้งหมดสามปี สามารถต่อวาระได้อีกหนึ่งครั้ง คณะกรรมาธิการมีบทบัญญัติทั้งหมด 14 หมวด แต่ละหมวดจะว่าด้วยเรื่องของการเผยแพร่และคุ้มครองเกี่ยวกับสิทธิมนุษยชน การสร้างรากฐานให้กับสังคม การช่วยเหลือและให้คำแนะนำ และการร่วมมือในระดับประเทศ ภูมิภาค และนานาชาติ หนึ่งในหมวดของบทบัญญัติระบุว่า "เพื่อพัฒนาปฏิญญาว่าด้วยสิทธิมนุษยชนอาเซียน" แต่หลังจากได้ประกาศไว้ในเดือนพฤศจิกายน พ.ศ. 2555 ได้ถูกคณะสิทธิมนุษยชนออกมาท้วงติงว่าด้วยเรื่องของสิทธิมนุษยชนนั้นเป็นเรื่องของทุกคนในสังคมพึงที่จะได้รับในทุกชนชาติ คณะไม่แสวงหาผลกำไรในภูมิภาคได้นำเรื่องกรณีที่ถูกกล่าวหาเข้าสู่วาระการประชุมเป็นครั้งแรกในจาการ์ตา

คณะกรรมาธิการถูกเปรียบเป็นพวก "ฟันกุด" จากผู้สังเกตการณ์และ*เดอะวอลล์สตรีทเจอร์นัล* ประธานอาเซียนในสมัยการก่อตั้งคณะกรรมาธิการ อภิสิทธิ์ เวชชาชีวะ ได้กล่าวว่า "...คณะกรรมาธิการนี้เปรียบเสมือน "ฟัน" ที่จะมั่นคงได้ หากได้เริ่มลงสู่เส้นทางบนถนน" แต่หกปีที่ผ่านมาหลังจากการก่อตั้งคณะกรรมาธิการนั้น นักวิพากย์วิจารณ์ได้กล่าวว่า "...ตั้งแต่มีการก่อตั้ง...[คณะกรรมาธิการ] ยังไม่มีผลงานใดเป็นรูปธรรมในเรื่อการคุ้มครองสิทธิ์ตามพื้นฐาน อย่างที่ควรจะทำ"

อ้างอิง
-------

1. 1 2 3  ASEAN Secretariat (2012) *AICHR: What you need to know*, ISBN 978-602-7643-18-5
2. 1 2  "Asean's Toothless Council". *Wall Street Journal*. 2009-07-22. สืบค้นเมื่อ 2012-03-15.
3. ↑  Terms of Reference of AICHR เก็บถาวร ตุลาคม 30, 2011 ที่ เวย์แบ็กแมชชีน
4. ↑  ASEAN Human Rights Declaration เก็บถาวร ธันวาคม 30, 2012 ที่ เวย์แบ็กแมชชีน
5. ↑  United Nations comment on Declaration
6. ↑  "NGOs to report rights abuse cases to AICHR". *The Jakarta Post*. 2010-03-29. สืบค้นเมื่อ 2012-03-15.
7. 1 2  Ganjanakhundee, Supalak (2016-05-18). "Asean's shameful silence over Thai rights crisis". *The Nation*. คลังข้อมูลเก่าเก็บจากแหล่งเดิมเมื่อ 2019-05-01. สืบค้นเมื่อ 18 May 2016.
**บริษัท โรงงานฟุตบอลล์ไทย สปอร์ตติ้งกู๊ดส์ จำกัด** หรือที่รู้จักกันดีในชื่อย่อว่า **เอฟบีที** (อังกฤษ: Football Thai Factory Sporting Goods Co, Ltd; อักษรย่อ: FBT) เป็นบริษัทและตรายี่ห้อของผลิตภัณฑ์เครื่องกีฬาสัญชาติไทย 

บริษัทก่อตั้งขึ้นในปี พ.ศ. 2493 จากการรับเย็บลูกฟุตบอลของนายกมล โชคไพบูลย์กิจ จากนั้นในปี พ.ศ. 2495 จึงก่อตั้งโรงงานขึ้นที่ลาดกระบัง และในปี พ.ศ. 2505 ในการแข่งขันเอเชียนเกมส์ครั้งที่ 5 ที่กรุงเทพมหานครเป็นเจ้าภาพ เอฟบีทีจึงได้เข้ามาเป็นผู้สนับสนุนการแข่งขันอย่างเป็นทางการครั้งแรก และจากนั้นเอฟบีทีจึงมีบทบาทและขยายกิจการขึ้นเรื่อย ๆ รวมถึงในปี พ.ศ. 2541 ในการแข่งขันเอเชียนเกมส์ครั้งที่ 13 ที่กรุงเทพมหานครเป็นเจ้าภาพ เอฟบีทีเป็นผู้ได้ลิขสิทธิ์ให้ใช้ตราสัญลักษณ์และเป็นผู้สนับสนุนการแข่งขันอย่างเป็นทางการ

ปัจจุบัน เอฟบีที ยังเป็นผู้ผลิตผลิตภัณฑ์กีฬาประเภทต่าง ๆ ในตรายี่ห้ออื่น รวมถึงเป็นผู้ส่งออกไปจำหน่ายยังต่างประเทศกว่า 40 ประเทศ นอกจากนี้แล้วยังมีกิจการห้างสรรพสินค้า เอฟบีทีสปอร์ตคอมเพล็กซ์ ที่เป็นสถานที่จัดจำหน่ายอุปกรณ์กีฬาชนิดต่าง ๆ ย่านหัวหมาก และเป็นที่ตั้งของเอฟบีทีฟิตเนสอีกด้วย 

บริษัทมีที่ตั้ง ณ เลขที่ 537 ถนนรามคำแหง แขวงหัวหมาก เขตบางกะปิ กรุงเทพมหานคร 10240 และมีโรงงานตั้งอยู่ ณ เลขที่ 38/2 หมู่ 6 ถนนฉลองกรุง แขวงลำผักชี เขตหนองจอก กรุงเทพมหานคร 10530

สปอนเซอร์ว่าจ้าง
----------------

### ฟุตบอล

* กัมพูชา กัมพูชา
* ไทย โปลิศ เทโร
* ไทย สมุทรปราการ ซิตี้
* ไทย จามจุรียูไนเต็ด
* เวียดนาม วิเอตเตล
* อังกฤษ ครูว์ อเล็กซานดรา

### วอลเลย์บอล

* ไทย นครราชสีมา เดอะมอลล์ วีซี
* ไทย นครราชสีมา เดอะมอลล์ วีซี

อดีตสปอนเซอร์
-------------

* ไทย ไทย พ.ศ. 2545–2550
* ไทย ทีมชาติไทย (โอลิมปิก 2004)
* ไทย แบงค็อกยูไนเต็ด
* ไทย ชลบุรีเอฟซี

อ้างอิง
-------

1. ↑  "ประวัติและข้อมูลบริษัท". เอฟบีที. คลังข้อมูลเก่าเก็บจากแหล่งเดิมเมื่อ 2014-01-18. สืบค้นเมื่อ 1 August 2014.
2. ↑  "FBT เป็นสปอนเซอร์หลักของลาวเหรอครับ". พันทิปดอตคอม. 14 December 2013. สืบค้นเมื่อ 1 August 2014.
3. ↑  "จามจุรีเปิดตัวกัลฟ์,ออมสิน,เอฟ.บี.ที.ร่วมหนุน". สยามสปอร์ต. 29 July 2014. สืบค้นเมื่อ 1 August 2014.
4. ↑  Crewe Alexandra Extend FBT Deal
5. ↑  "แอบส่อง! เสื้อทีมไทยพรีเมียร์ลีก ตัวไหนจะแซ่บกว่ากัน?". สนุกดอตคอม. 26 February 2013. สืบค้นเมื่อ 1 August 2014.

แหล่งข้อมูลอื่น
---------------

* เว็บไซต์ทางการ
**คณะกรรมาธิการสามัญประจำสภาประชาชนแห่งชาติ** (จีน: 全国人民代表大会常务委员会, อังกฤษ: Standing Committee of the National People's Congress) คือคณะทำงานถาวรของสภาประชาชนแห่งชาติของสาธารณรัฐประชาชนจีน ทำหน้าที่เป็นที่ประชุมนิติบัญญัติชุดเล็กของประเทศ ทำหน้าที่พิจารณาตรากฎหมายและวินิจฉัยกฎหมายในยามที่ไม่อยู่ในช่วงเปิดสมัยการประชุมของสภาชุดใหญ่ (ซึ่งเปิดสมัยการประชุมเพียงสิบกว่าวันในแต่ละปี)

คณะกรรมาธิการสามัญฯประกอบด้วยสมาชิก 175 อัตราซึ่งเป็นสมาชิกสภาประชาชนแห่งชาติ ปัจจุบันมีผู้ดำรงตำแหน่ง 170 คน ในจำนวนนี้ดำรงตำแหน่งประธาน 1 คน และรองประธาน 14 คนในด้านต่างๆ ซึ่งตามระบบอาวุโสของทำเนียบการเมือง ประธานคณะกรรมาธิการสามัญฯ ถือเป็นตำแหน่งที่มีความอาวุโสที่สุดเป็นอันดับสามของประเทศ รองจากเลขาธิการพรรคคอมมิวนิสต์แห่งประเทศจีน และประธานคณะมนตรีรัฐกิจสาธารณรัฐประชาชนจีน

อ้างอิง
-------

1. ↑  "全国人民代表大会为什么要设立常委会？". *中国人大网* (ภาษาChinese (China)). 2000-11-30. คลังข้อมูลเก่าเก็บจากแหล่งเดิมเมื่อ 2017-09-14. สืบค้นเมื่อ 2021-04-15.

| * ด
* ค
* ก
สถาบันหลักของสาธารณรัฐประชาชนจีน |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  | สภาประชาชนแห่งชาติ |  |  |  |  |
|
|  |  |  |  |  |  |  |  |  |  |  |  |  |  |
|
|  |  |  |  |  | คณะกรรมาธิการสามัญประจำสภาประชาชนแห่งชาติ |  |  |  |  |
|
|  |  |  |  |  |  |  |  |  |  |  | ประธานาธิบดี |
|  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|
|  | คณะมนตรีรัฐกิจ |  | คณะกรรมาธิการการทหารส่วนกลาง |  | คณะกรรมาธิการตรวจสอบแห่งชาติ |  | ศาลประชาชนสูงสุด |  | สำนักงานอัยการประชาชนสูงสุด |  |  |  |  |
|

 |
ตัวอย่างอาหารเคิร์ด
**อาหารเคิร์ด** เป็นอาหารที่หลากหลายของชาวเคิร์ดในประเทศตุรกี อิหร่าน สาธารณรัฐปกครองตนเองเคอร์ดิสถานในอิรักหรือที่อื่นๆ

ส่วนประกอบ
----------

ส่วนประกอบหลักเป็นผักและผลไม้ โดยเฉพาะแตงกวา เนื้อแกะและไก่เป็นเนื้อสัตว์หลัก อาหารเช้าตามปกติจะเป็นขนมปังแบนผสมน้ำผึ้งกับโยเกิร์ตจากนมควายหรือนมแกะและชาดำ อาหารโดยทั่วไปเป็นข้าวหรือขนมปังแบน เนื้อแกะและผักเคี่ยวในซอสมะเขือเทศ ผลไม้ที่สำคัญมีองุ่น ลูกมะเดื่อและวอลนัท น้ำผึ้งเคิร์ดมักจะขายคู่กับรังผึ้ง มีผลิตภัณฑ์จากนมแกะและกระบือ มี kofta และ kubbaหลายประเภทที่ยัดไส้ด้วยเนื้อ ใช้สมุนไพรสดมากมาย  ชาดำรสหวานเป็นเครื่องดื่มที่เป็นที่นิยม และโยเกิร์ตละลายในน้ำเย็น

การรับประทาน
------------

**อาหารเคิร์ด**เป็นอาหารแบบดั้งเดิมของเกษตรกรเคิร์ด ทำจากเมล็ดข้าวสาลีต้มที่ตากแห้งและโขลกในครก (curn) เพื่อกำจัดแกลบ ข้าวสาลีบดแล้วนำมาต้มรับประทาน 
  

อาหารเช้าทั่วไปประกอบด้วยเนยแข็ง เนย มะกอก ไข่ มะเขือเทศ แตงกวา พริกเขียว reçel (แยม) และน้ำผึ้งทาบน kaymak ไส้กรอก อาหารอบและซุปยังบริโภคเป็นอาหารเช้าในเคอร์ดิสถาน ขนมปังแบบดั้งเดิมเช่น pide ยังบริโภคกันอย่างแพร่หลาย อาหารเช้าที่เรียกว่า menemen ประกอบด้วยมะเขือเทศอบ พริก น้ำมันมะกอกและไข่ นิยมดื่มชาดำกับอาหารเช้าด้วย

แหล่งข้อมูลอื่น
---------------

* Kubbah hamousta, prepared by Kurdish Jews

รายการอ้างอิง
-------------

1. ↑  "Kurdistan's cuisine". คลังข้อมูลเก่าเก็บจากแหล่งเดิมเมื่อ 2014-10-19. สืบค้นเมื่อ 2010-12-26.
2. ↑  "Kurdistan's cuisine". คลังข้อมูลเก่าเก็บจากแหล่งเดิมเมื่อ 2012-02-18. สืบค้นเมื่อ 2010-12-26.
3. ↑  The food that launched civilization

  


| * ด
* ค
* ก
อาหารของแต่ละประเทศในทวีปเอเชีย |
| --- |
| กัมพูชา  **·**  เกาหลี  **·**  คาซัคสถาน  **·**  คีร์กีซสถาน  **·**  จีน (ฮ่องกง  **·**  มาเก๊า  **·**  ไต้หวัน  **·**  ทิเบต)  **·**  ญี่ปุ่น  **·**  ติมอร์-เลสเต  **·**  เติร์กเมนิสถาน  **·**  ทาจิกิสถาน  **·**  ไทย  **·**  เนปาล  **·**  บรูไน  **·**  บังกลาเทศ  **·**  ปากีสถาน  **·**  พม่า  **·**  ฟิลิปปินส์  **·**  ภูฏาน  **·**  มองโกเลีย  **·**  มัลดีฟส์  **·**  มาเลเซีย  **·**  ลาว (ม้ง)  **·**  เวียดนาม  **·**  ศรีลังกา  **·**  สิงคโปร์  **·**  อัฟกานิสถาน  **·**  อินเดีย  **·**  อินโดนีเซีย  **·**  อุซเบกิสถาน  **·**  กาตาร์  **·**  คูเวต  **·**  จอร์เจีย  **·**  จอร์แดน  **·**  ซาอุดีอาระเบีย  **·**  ซีเรีย  **·**  ไซปรัส  **·**  ตุรกี  **·**  บาห์เรน  **·**  เยเมน  **·**  เลบานอน  **·**  สหรัฐอาหรับเอมิเรตส์  **·**  อาเซอร์ไบจาน  **·**  อาร์เมเนีย  **·**  อิรัก (เคอร์ดิสถาน)  **·**  อิสราเอล  **·**  อิหร่าน  **·**  โอมาน  **·**  ปาเลสไตน์ |
ดูเพิ่ม: รายชื่อประเทศที่เป็นเกาะ
รัฐอธิปไตยและรัฐที่ได้รับการยอมรับอย่างจำกัดบนเกาะต่าง ๆ (ออสเตรเลียถือเป็นทวีป): ดินแดนที่มีพรมแดนทางบกจะเป็นสีเขียว ส่วนดินแดนที่ไม่มีพรมแดนจะเป็นสีน้ำเงินเข้ม
**ประเทศที่เป็นเกาะ** หรือ **ชาติที่เป็นเกาะ** หมายถึง ประเทศที่มีดินแดนหลักเป็นเกาะเพียงหนึ่งแห่ง หรือมากกว่าหนึ่งแห่ง หรือส่วนหนึ่งของเกาะ ประมาณร้อยละ 25 ของประเทศเอกราชทั้งหมดเป็นประเทศที่เป็นเกาะ ประเทศที่เป็นเกาะ มีแนวโน้มที่จะมีความเสี่ยงมากขึ้นอย่างมีนัยสำคัญต่อ การเปลี่ยนแปลงสภาพภูมิอากาศมากกว่าประเทศอื่น เนื่องจากภูมิศาสตร์ของพวกเขา ส่วนหนึ่งเป็นเพราะ การเพิ่มของระดับน้ำทะเล, การบุกรุกของน้ำเค็มและผลกระทบต่อการจัดหาอาหาร

การเมือง
--------

ในอดีต ประเทศที่เป็นเกาะมีแนวโน้มที่จะเกิดความไม่มั่นคงทางการเมืองน้อยกว่าประเทศในทวีป และร้อยละของประเทศที่เป็นเกาะที่เป็นประชาธิปไตยนั้นสูงกว่าประเทศในทวีป

การสงคราม
---------

ทรัพยากรธรรมชาติ
----------------

ส่วนใหญ่อาหารต่าง ๆ ของคนที่อาศัยอยู่ในประเทศที่เป็นเกาะจะหนักไปทางปลา

รายการอ้างอิง
-------------

1. 1 2  Ott, Dan (1996). *Small is Democratic*. Routledge. p. 128. ISBN 0-8153-3910-0. สืบค้นเมื่อ March 23, 2019.
2. ↑  "OTTAWA: REPORT ISSUES WARNING ABOUT FUTURE OF CORAL FISHERIES". Radio Canada International. 2007-04-21. เก็บจากแหล่งเดิมเมื่อ 2011-06-06. สืบค้นเมื่อ 2009-02-01.
**ตัวแบบระดับการเคาะแป้นพิมพ์** ชื่อเป็นภาษาอังกฤษว่า **Keystroke-Level Model หรือตัวย่อ (KLM)** คือกลวิธีในการคาดการณ์ว่าจะใช้เวลานานเท่าใด ที่ผู้ใช้เครื่องคอมพิวเตอร์ที่อยู่ในระดับผู้เชี่ยวชาญที่จะสามารถบรรลุเป้าหมายที่เป็นภาระงานประจำได้โดยที่ไม่มีข้อผิดพลาดเกิดขึ้นเลย โดยใช้ระบบคอมพิวเตอร์แบบโต้ตอบได้ (interactive computer system)  ได้รับการเสนอโดย สจ็วต เค. การ์ด (Stuart K. Card), โทมัส พี. มอแรน (Thomas P. Moran) และ อัลเลน นีเวลล์ (Allen Newell) ในปี 1980 เพื่อใช้ในการติดต่อสื่อสารของ ACM และ การตีพิมพ์เผยแพร่หนังสือของพวกเขาที่มีชื่อว่า "จิตวิทยาของการมีปฏิสัมพันธ์กันระหว่างคอมพิวเตอร์และมนุษย์" (The Psychology of Human-Computer Interaction) ในปี 1983

ดูเพิ่มเติม
-----------

* Human-Computer Interaction
* Usability
* Usability Testing
* Human information processor model
* GOMS
* CMN-GOMS
* CPM-GOMS

ลิ้งค์ภายนอก
------------

* Simple KLM calculator (free, web-based)
* Simple KLM calculator (free, downloadable Windows app)
* The KLM Form Analyzer (KLM-FA), a program which automatically evaluates web form filling tasks (free, downloadable Windows app).
* The CogTool project at Carnegie Mellon University has developed an open-source tool to support KLM-GOMS analysis. See also their publications about CogTool.
* GOMS by Lorin Hochstein

อ้างอิง
-------

1. ↑  Card, Stuart K; Moran, Thomas P; Allen, Newell (1980). "The keystroke-level model for user performance time with interactive systems". *Communications of the ACM*. **23** (7): 396. doi:10.1145/358886.358895.
**แสงเอกรงค์** (อังกฤษ: monochromatic light) หรือ **รังสีเอกรงค์** (อังกฤษ: monochromatic radiation) คือคลื่นของแสง ที่ประกอบด้วยความถี่หรือความยาวคลื่นเดียว เช่น หากเป็นสีแดงก็จะประกอบด้วยคลื่นแสงสีแดงความถี่ค่าเดียวเท่านั้น และถ้าเป็นสีเขียวก็จะประกอบด้วยคลื่นแสงสีเขียวเท่านั้น และไม่สามารถแยกได้โดยใช้สเปกโทรมิเตอร์ เช่น ปริซึม

แสงมีสมบัติขึ้นอยู่กับความยาวคลื่น แสงที่มีสี ต่าง ๆ กันมีความยาวคลื่นแตกต่างกัน แสงที่เปล่งออกมาจากแหล่งกำเนิดแสงทั่วไป (เช่น ดวงอาทิตย์ หลอดไฟสีขาว) เป็นส่วนผสมรวมของแสงที่ความยาวคลื่นแตกต่างกันหลายค่า การแยกด้วยปริซึมหรืออุปกรณ์ที่ทำให้เกิดการกระจายแสงได้ จะสามารถยืนยันได้ว่าแสงที่มีความยาวคลื่นต่าง ๆ ผสมปนเปกันอยู่

ตัวอย่างและคุณสมบัติ
--------------------

 เลเซอร์ (แดง เขียว น้ำเงิน)
แสงเอกรงค์มีความยาวคลื่นแสงเพียงบางช่วงเท่านั้น ดังนั้นจึงมีสมบัติต่าง ๆ

* แสงสีส้มจากหลอดโซเดียมซึ่งมักใช้สำหรับเป็นไฟถนนนั้น ใกล้เคียงกับแสงเอกรงค์ ภายใต้แสงของหลอดโซเดียม เราไม่สามารถรับรู้สีที่หลากหลายได้ และแม้เมื่อดูสิ่งพิมพ์สี ก็จะดูเหมือนภาพขาวดำที่มีเฉดสีส้ม
* แสงเลเซอร์ เป็นแสงเอกรงค์ และเฟสของแสงจะสม่ำเสมอกัน (เป็นอาพันธ์) ดังนั้นจึงสามารถเกิดปรากฏการณ์ (เช่น การแทรกสอด) ได้

อ้างอิง
-------

1. ↑  Entry "monochromatic light" in the *Oxford Reference* online dictionary. Accessed on 2021-11-22 at
**สาธารณรัฐนิยมในสหราชอาณาจักร**เป็นขบวนการทางการเมืองซึ่งมุ่งเปลี่ยนระบอบกษัตริย์ของสหราชอาณาจักรเป็นสาธารณรัฐ ซึ่งก็มีแบ่งออกเป็นฝ่ายที่ต้องการให้มีประมุขแห่งรัฐจากการเลือกตั้ง ฝ่ายที่ไม่ประสงค์ให้มีประมุขแห่งรัฐโดยสิ้นเชิง เป็นต้น

ประเทศซึ่งประกอบเป็นสหราชอาณาจักรใช้ระบอบราชาธิปไตยเกือบตลอดมาตั้งแต่ยุคกลาง แต่การปกครองระบอบสาธารณรัฐเกิดขึ้นในอังกฤษในช่วงกลางคริสต์ศตวรรษที่ 17 หลังฝ่ายรัฐสภาชนะสงครามกลางเมืองอังกฤษ เป็นช่วงที่เรียกว่า เครือจักรภพแห่งอังกฤษ (Commonwealth of England) ระหว่างปี 1649 ถึง 1660

กระแสนิยมสาธารณรัฐในบริเตนมุ่งเลิกระบอบกษัตริย์บริติชเท่านั้น แต่ยังคงรักษาสหภาพบริเตนและไม่เรียกร้องเอกราชให้แก่ประเทศองค์ประกอบ ในไอร์แลนด์เหนือ นอกจากพวกสาธารณรัฐนิยมดังบนเกาะบริเตนแล้ว คำว่า "สาธารณรัฐนิยม" ปกติใช้ในความหมายของสาธารณรัฐนิยมไอร์แลนด์ ซึ่งนอกจากต่อต้านระบอบกษัตริย์แล้ว ยังต่อต้านการมีอยู่ของรัฐบริเตนบนเกาะไอร์แลนด์ และเรียกร้องให้ไอร์แลนด์กลับมารวมกันเป็นประเทศเดียว 

และยังมีสมาชิกนิยมสาธารณรัฐของพรรคชาติสกอตและไพลด์คัมรีในเวลส์ที่เรียกร้องเอกราชของประเทศเหล่านั้นเป็นสาธารณรัฐด้วย อย่างไรก็ดี นโยบายอย่างเป็นทางการของพรรคชาติสกอตยังให้พระมหากษัตริย์บริติชเป็นประมุขแห่งรัฐของสกอตแลนด์ที่มีเอกราชอยู่ ยกเว้นประชาชนจะตัดสินใจเป็นอื่น องค์การที่สนับสนุนสาธารณรัฐนิยมในสหราชอาณาจักรที่มีชื่อเสียง เช่น รีพับลิก

ผลสำรวจความเห็น
---------------

อ้างอิง
-------

1. ↑  Salmond, Alex (January 2012). "Scotland's place in the world". *Scottish National Party*. คลังข้อมูลเก่าเก็บจากแหล่งเดิมเมื่อ 1 August 2013.


| * ด
* ค
* ก
สาธารณรัฐนิยมของอาณาจักรในเครือจักรภพแห่งประชาชาติ |
| --- |
| อาณาจักร | 
* ออสเตรเลีย
* แคนาดา
* จาไมกา
* นิวซีแลนด์
* Saint Vincent and the Grenadines
* Tuvalu
* สหราชอาณาจักร (เกาะอังกฤษ · สกอตแลนด์ · เวลส์ · ไอร์แลนด์เหนือ)

 |
| องค์กร | 
* Australian Republic Movement
* Citizens for a Canadian Republic
* Republic (UK)
* New Zealand Republic

 |
**วังเชก** (โรมาเนีย: *Palatul CEC*) เป็นอาคารเก่าแก่ในบูคาเรสต์ ประเทศโรมาเนีย สร้างขึ้นในปี 1897 ถึง 1900 ตั้งอยู่ริมกาเลอาวิกตอรีเยย์ ตรงข้ามกับพิพิธภัณฑสถานแห่งชาติประวัติศาสตร์โรมาเนีย ปัจจุบันอาคารเป็นสำนักงานใหญ่ของเชกบังก์ (*CEC Bank*)

ประวัติศาสตร์
-------------

ภาพถ่ายอารามนักบุญยอห์นผู้ยิ่งใหญ่เมื่อศตวรรษที่ 19
อารามนักบุญยอห์นผู้ยิ่งใหญ่ (*Sfântul Ioan cel Mare*) ได้รับการบูรณะในศตวรรษที่ 16 โดยกอนสตันติน บรึงกอเวอานู ในปี 1702 ถึง 1703 แต่ต่อมาได้ทรุดโทรมลงและถูกทุบทำลาย

วังนี้สร้างขึ้นใหม่บนที่ดินของอารามนักบุญยอห์นเพื่อใช้เป็นสำนักงานใหญ่ของเชกบังก์ ธนาคารออมทรัพย์มหาชนและธนาคารที่เก่าแก่ที่สุดของโรมาเนีย ที่ดินและอาคารสร้างขึ้นด้วยเงินทุนของธนาคาร เริ่มก่อสร้างในปี 1897 แล้วเสร็จในปี 1900 ผู้ออกแบบอาคารคือสถาปนิกปอล กอเตอโร บัณฑิตจากวิทยาลัยวิจิตรศิลป์แห่งชาติปารีส ส่วนผู้ควบคุมดูแลการก่อสร้างคือสถาปนิกอียอน ซอกอเลสกู

ในปี 2009 วังนี้เป็นสถานที่จัดพิธีฉลองพระชนมายุ 60 พรรษาของมกุฎราชกุมารีมาร์กาเรตาแห่งโรมาเนีย และในปี 2015 ได้ใช้เป็นสถานที่จัดงานฉลองครบรอบ 25 ปี ขององค์กรการกุศลของมกุฎราชกุมารีที่มีชื่อว่า "ราชมูลนิธิมาร์กาเรตาแห่งโรมาเนีย" (*Fundația Regală Margareta a României*)

อ้างอิง
-------

1. ↑  Marinache, Oana (2017). *Paul Gottereau - Un Regal în Arhitectură* (ภาษาโรมาเนีย). Editura Istoria Artei. p. 184. ISBN 978-606-8839-09-7.
2. ↑  Monarchists blog
3. ↑  "Dineul oficial de la Palatul CEC, 18 ianuarie 2015 | Familia Regală a României / Royal Family of Romania".
4. ↑  "Home". *fpmr.ro*.

* Silvia Colfescu, *București - ghid turistic, istoric, artistic*, ed. Vremea, 2006
* Dan Berindei, Sebastian Bonifaciu - *București Ghid turistic*, Ed. Sport-Turism, București,1980
**สาธารณรัฐซัมโบอังกา** (สเปน: *República de Zamboanga*) หรือ **สาธารณรัฐเอกราชแห่งซัมโบอังกา** (ชาบากาโนและสเปน: *Independiente República de Zamboanga*) เป็นสาธารณรัฐปฏิวัติอายุสั้นในฟิลิปปินส์ ก่อตั้งหลังจากการล่มสลายของอาณานิคมสเปนในซัมโบอังกาเมื่อ พ.ศ. 2442

ประวัติศาสตร์
-------------

ในวันที่ 28 กุมภาพันธ์ พ.ศ. 2441 ในบ้านของซานตามาริอา ได้มีการประชุมเพื่อจัดตั้งสาธารณรัฐปฏิวัติ นายพลบิเซนเต อัลบาเรซ ได้รับเลือกเป็นประธานาธิบดีและผู้บัญชาการทหาร เขาวางแผนเข้ายึดป้อมปิลาร์ซึ่งเป็นที่มั่นที่แข็งแกร่งแห่งสุดท้ายของสเปนในฟิลิปปินส์ สาธารณรัฐได้จัดตั้งอย่างเป็นทางการเมื่อ 18 พฤษภาคม พ.ศ. 2442 เมื่อนายพลอัลบาเรซยึดครองป้อมปิลาร์ได้สำเร็จ ในวันที่ 23 พฤษภาคม พ.ศ. 2442 ชาวสเปนได้ออกจากซัมโบอังกาหลังจากได้วางเพลิงเมืองเพื่อต่อต้านฝ่ายปฏิวัติ

การปกครองของนายพลอัลบาเรซสิ้นสุดลงเพราะการร่วมมือกันระหว่างอิซิโดร มิเดล ผู้บัญชาการทหารแห่งเตตวนกับสหรัฐอเมริกาโดยแลกกับตำแหน่งประธานาธิบดี เมื่อนายพลอัลบาเรซเดินทางไปบาซิลัน ได้ตั้งให้พันตรีเมลานิโอ กาลิซโตเป็นรักษาการผู้บัญชาการทหาร มิเดลได้สั่งให้สอบสังหารกาลิซโต ต่อมาในวันที่ 16 พฤศจิกายน พ.ศ. 2442 มิเดลได้ชักธงขาวเหนือป้อมปิลาร์เป็นสัญญาณให้กองทัพสหรัฐเข้ามายึดครองและล้มล้างรัฐบาลของอัลบาเรซ นายพลอัลบาเรซหนีไปซ่อนตัวที่เมร์เซเดสใกล้กับบาซิลัน ในเดือนธันวาคม พ.ศ. 2442 นายทหารสหรัฐเข้ามายึดครองป้อมปิลาร์ ให้สาธารณรัฐนี้อยู่ภายใต้การอารักขาของสาธารณรัฐอเมริกา และมิเดลได้เป็นประธานาธิบดีอีก 16 เดือน

ในเดือนมีนาคม พ.ศ. 2443 สหรัฐยอมให้มีการเลือกตั้งภายในสาธารณรัฐ ซึ่งมาเรียโน อาร์กิซาเป็นประธานาธิบดี แต่รัฐบาลของอาร์กิซาไม่ได้มีประสิทธิภาพและสิ้นสุดในเดือนมีนาคม พ.ศ. 2445 สาธารณรัฐซัมโบอังกาสลายตัวไป ซัมโบอังกากลายเป็นเมืองหลวงของจังหวัดโมโร ซึ่งเป็นส่วนหนึ่งของเขตมินดาเนา

ขอบเขต
------

สาธารณรัฐซัมโบอังกาของนายพลอัลบาเรซมีขอบเขตในบริเวณเกาะมินดาเนา บาซิลัน และซูลูซึ่งเป็นบริเวณที่เรียกภาคใต้ของฟิลิปปินส์ที่มีสงครามต่อต้านสเปน สหรัฐ และฟิลิปปินส์ แต่ในทางปฏิบัติมีอำนาจปกครองในซัมโบอังกาเท่านั้น

อ้างอิง
-------

1. ↑  Malcampo, Hermenegildo (2006). *Historia de Zamboanga*.
2. ↑  Zamboanga City History
3. ↑  History of the 23rd U.S. Infantry
4. ↑  "History of The Republic of Zamboanga (May 1899 – March 1903)". Zamboanga City, Philippines: Zamboanga. July 18, 2009. เก็บจากแหล่งเดิมเมื่อ 2010-08-02. สืบค้นเมื่อ August 13, 2010.

แหล่งข้อมูลอื่น
---------------

* The Republic of Zamboanga (watawat.net) เก็บถาวร 2019-11-30 ที่ เวย์แบ็กแมชชีน
**มะแข่น** (ชื่อวิทยาศาสตร์: *Zanthoxylum limonella* Alston) ชื่อพื้นเมืองอื่น ๆ คือ มะกรูดตาพราหมณ์ (นครราชสีมา); กำจัดต้น, พริกหอม, หมากมาศ (กรุงเทพฯ); มะข่วง, มะแขว่น, บ่าแข่น (ภาคเหนือ); มะแข่น (ไทสิบสองพันนา); มะแขว่น (ลาว); ลูกระมาศ (ภาคกลาง); หมักข่วง (แม่ฮ่องสอน); มะเข่น, มะแข่สะ (กะเหรี่ยงแม่ฮ่องสอน) (คำเมือง: ) เป็นพืชสมุนไพรสกุลเดียวกับพริกไทยเสฉวน (Sichuan pepper) ผลและใบใช้เป็นเครื่องเทศชูรสอาหาร โดยผลใช้ผลสดหรือผลแห้งหรือทั้งสองอย่าง แล้วแต่ชนิดอาหาร เช่น ลาบ หลู้ แกง และอาหารพื้นเมืองและอาหารท้องถิ่น เช่น ตำหวาย หลามบอน ตำน้ำพริก ฯลฯ มะแข่นมีรสชาติเผ็ด กลิ่นฉุนแต่หอม มีสรรพคุณทางยาคือสามารถแก้หวัดได้ 

ต้นและกิ่งเป็นหนาม ใบเป็นใบประกอบมีใบย่อย 6–8 คู่ ก้านใบสีแดง ใบย่อยรูปไข่หรือรูปรี ปลายแหลม ต้นที่เก็บเกี่ยวผลผลิตได้จะมีอายุตั้งแต่ 3–15 ปี ผลค่อนข้างกลมผลเล็ก ๆ ขนาดผลพริกไทย ผิวขรุขระ สีเขียว มีกลิ่นฉุน คล้ายกลิ่นเมล็ดผักชียี่หร่า ผลแก่เปลือกหุ้มเมล็ดสี แดง แก่จัดสีดำ ออกผลเดือนกันยายนถึงธันวาคม เมล็ดกลม ๆ ดำเป็นมัน ใช้เปลือกผลผสมชูรสอาหาร ใช้รากและเนื้อไม้ เป็นยาขับลมในลำไส้ ลดความดัน เป็นยาขับโลหิตระดูของสตรี ผลเป็นยาบำรุงหัวใจ บำรุงโลหิต บำรุงธาตุ พบมากหรือปลูกมากในเขตพื้นที่ หมู่บ้านผาสิงห์ บ้านผาหลัก บ้านปางส้าน บ้านยอด ตำบลยอด อำเภอสองแคว จังหวัดน่าน

เทศกาล
------

มะแข่นถือได้ว่าเป็นพืชเศรษฐกิจอันดับต้น ๆ ของตำบลยอด ทางเทศบาลตำบลยอดจะมีการจัดงาน "วันมะแข่นหอมรสดี ชมวิถีชนเผ่า" ขึ้นเป็นประจำทุกปี โดยจะจัดในช่วงปลายเดือนพฤศจิกายนของทุกปี ในงานจะมีการออกร้านแสดงสินค้าพื้นเมือง และสินค้าที่แสดงถึงภูมิปัญญาชาวบ้านในตำบล ชมการแห่ขบวนรถบุปผชาติ การแสดงศิลปวัฒนธรรมพื้นบ้าน การประกวดธิดามะแข่น ร่วมชิมอาหารพื้นเมืองที่มีมะแข่นเป็นส่วนประกอบฟรี การเลี้ยงรับรองแขกผู้มีเกียรติแบบขันโตก และพบกับการแสดงมหรสพอีกมากมาย โดยงาน "วันมะแข่นหอมรสดี ชมวิถีชนเผ่า" ถือว่าเป็นอีกงานประเพณีสำคัญ ที่ได้รับการบรรจุอยู่ในปฏิทินท่องเที่ยวของจังหวัดน่าน

อ้างอิง
-------

1. ↑
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-07-22. สืบค้นเมื่อ 2010-08-31.
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-10-12. สืบค้นเมื่อ 2010-08-31.
4. ↑
**ตุ๊กตาบลายธ์** (อังกฤษ: Blythe) เป็นตุ๊กตาที่ผลิตในฮ่องกงและวางจำหน่ายในสหรัฐอเมริกา โดยบริษัท เค็นเนอร์ (Kenner) เมื่อ พ.ศ. 2515 ออกแบบโดยนักออกแบบของบริษัท มาร์วิน กลาส สตูดิโอ ประกอบด้วย แอลลิสัน แคตสแมน และรูเบ็น เทอร์เซียน ตุ๊กตารุ่นนี้ไม่ได้รับความนิยม จึงมีวางจำหน่ายเพียงปีเดียวในสหรัฐอเมริกา จากนั้นก็ไม่ได้มีการจำหน่ายอีก

ตุ๊กตาบลายธ์มีลักษณะเด่นคือ มีตากลมโตที่เปลี่ยนสีได้ โดยดึงเชือกที่อยู่ด้านหลังศีรษะตุ๊กตา มีสัดส่วนศีรษะโต ลำตัวและขาสั้น ดูเหมือนการ์ตูน ปัจจุบันบริษัท เค็นเนอร์ ได้เลิกกิจการแล้ว และลิขสิทธิ์ของตุ๊กตาบลายธ์ถือครองโดย บริษัท แฮสโบร

ในปี พ.ศ. 2540 โปรดิวเซอร์รายการโทรทัศน์แห่งหนึ่งในนิวยอร์ก ชื่อ จินา แกแรน (Gina Garan) ได้รับตุ๊กตาบลายธ์เป็นของขวัญจากเพื่อน และได้ใช้ตุ๊กตานี้เป็นแบบฝึกฝนการถ่ายภาพ เธอได้ตีพิมพ์หนังสือภาพถ่าย ชื่อ "This is Blythe" ซึ่งมีแต่ภาพของตุ๊กตาบลายธ์ทั้งเล่มในปี พ.ศ. 2545 และเริ่มเกิดกระแสความนิยม ตุ๊กตาบลายธ์ถูกนำไปใช้ในภาพยนตร์โฆษณาของห้างสรรพสินค้าพาร์โคในประเทศญี่ปุ่น และทำให้เกิดกระแสความนิยมเป็นอย่างสูงในประเทศญี่ปุ่น รายการโทรทัศน์ I Love the '70s ของ VH1 ได้จัดให้มีช่วงของตุ๊กตาบลายธ์เป็นพิเศษ และทำให้เกิดความนิยมเป็นวงกว้าง

ปัจจุบัน นักสะสมตุ๊กตาพากันสะสมตุ๊กตาบลายธ์รุ่นแรก จนทำให้ราคาจำหน่ายเพิ่มขึ้นจากตัวละ 35 ดอลลาร์สหรัฐในปี พ.ศ. 2515 เป็นไม่ต่ำกว่า 1,000 ดอลลาร์สหรัฐ บริษัทแฮสโบรได้ผลิตตุ๊กตาบลายธ์ขึ้นมาใหม่ในปี พ.ศ. 2543 เรียกว่า "นีโอ บลายธ์" ราคาจำหน่ายระหว่าง 60 ดอลลาร์สหรัฐ ถึง 300 ดอลลาร์สหรัฐ 

ในสหรัฐอเมริกา โชคร้ายสำหรับเค็นเนอร์ ที่ตุ๊กตาขายไม่ดี เลยผลิตจำหน่ายแค่เพียงปีเดียวก็ยุติการผลิต แต่เป็นโชคดีของผู้มีตุ๊กตาบลายธ์ที่ผลิตในปีนั้นไว้ในครอบครอง เพราะปัจจุบัน นักสะสมตุ๊กตาระดับมืออาชีพ ต่างควานหาตุ๊กตารุ่นนี้กันให้ควั่ก แถมให้ราคาดี ซึ่งจะ"ดีมาก" หรือ "ดีมากๆ" ขึ้นอยู่กับสภาพของตุ๊กตา กล่าวกันว่าราคาซื้อขายทั่วไปจะอยู่ที่ตัวละ 1,000 กว่าดอลลาร์ขึ้นไป ส่วนตุ๊กตาบลายธ์ที่ผลิตใหม่ตั้งแต่ปี 2543 เป็นต้นมา ที่เรียกว่า นีโอ บลายธ์ (Neo Blythe) เวลาจะขายทอดตลาดก็มักได้ราคาไม่ต่ำไปกว่าราคาที่ซื้อมา เรียกว่ามีไว้ไม่ขาดทุน ยิ่งถ้าเป็นรุ่นที่ผลิตออกมาในจำนวนจำกัด (limited edition) ก็ยิ่งได้ราคาดี

ตุ๊กตา บลายธ์เป็นสินค้าที่น่าสนใจมากทีเดียว บลายธ์เหมือนกับ ตุ๊กตาบาร์บี้ที่มีคุณค่า และมูลค่าอยู่ในชื่อของเธอเอง ถือเป็นแบรนด์ที่ขายชื่อได้และทำเงินดีด้วย ตุ๊กตาบลายธ์ รุ่น "วินเทจ" ซึ่งหมายถึงรุ่นที่ผลิตจำหน่ายในปี 1972 สามารถเรียกราคาประมูลบนเว็บไซต์อีเบย์ได้ตัวละกว่า 2,000 ดอลลาร์ หรือประมาณ 76,000 บาท (จากราคาจำหน่ายแค่ตัวละ 35 ดอลลาร์ หรือ 1,300 กว่าบาท) สินค้าเกี่ยวกับบลายธ ์มีนอกเหนือจากตุ๊กตาเป็นตัวๆที่เอาไว้ให้เล่น หรือเอาไว้ให้ชื่นใจ ส่วนใหญ่เป็นของใช้สำหรับผู้หญิง เช่น เข็มกลัด กระเป๋าสตางค์ กระเป๋าสะพาย ซองโทรศัพท์มือถือ แผ่นดีวีดี หรือแม้แต่หนังสือรวมภาพตุ๊กตาบลายธ์ในอิริยาบถต่างๆ ตุ๊กตายี่ห้อนี้มีแฟชั่นโชว์ และนิทรรศการจัดแสดงในหลายประเทศ

ดีไซเนอร์ที่ร่วมทีมออกแบบ ตุ๊กตาบลายธ์เมื่อปี 2515 มี 3 คนสังกัดบริษัท มาร์วิน กลาส สตูดิโอ ซึ่งโด่งดังมากในเรื่องการออกแบบของเด็กเล่น รูเบ็น เทอร์เซียน เป็นผู้ออกแบบลูกตา ซึ่งตอนแรกเขาตั้งใจจะใช้กับตุ๊กตาสุนัข ส่วนลำตัวของตุ๊กตา แรกๆทีมงานก็ออกแบบให้ยาวได้สัดส่วนกับหัวที่มีขนาดใหญ่ของตุ๊กตา แต่ปรากฏว่ากล่องใส่มีขนาดสั้น จึงต้องลดสัดส่วนความยาวลำตัวให้บรรจุได้พอดี ตุ๊กตาบลายธ์จึงหัวโตตัวสั้น ดูเหมือนการ์ตูน

แหล่งข้อมูลอื่น
---------------

* เว็บไซต์ทางการของตุ๊กตาบลายธ์
**AWC G2** เป็นปืนไรเฟิลซุ่มยิงแบบ bullpup ผลิตออกมาในช่วงต้นยุค 1990 โดยนักออกแบบอาวุธปืนชาวอเมริกันที่มีชื่อเสียงสองคน

ประวัติ
-------

ลินน์ แม็กวิลเลียมส์, เจ้าของ AWC Systems Technologies เลือกฐานปืนของ M14/M1A มาใช้พัฒนาปืนไรเฟิลซุ่มยิงแบบ bullpup ซึ่งเขาตั้งชื่อให้เป็นชุด G2 Compact แม็กวิลเลียมส์ทำงานกับ เกล แม็กมิลแลน, ผู้ก่อตั้ง McMillan Rifle Stock เพื่อออกแบบและผลิตพานท้ายปืน bullpup สำหรับ AWC System Technologies แต่เพียงผู้เดียว

ชุด G2 มีรูปแบบต่างๆ, ส่วนใหญ่จะเป็นน้ำหนักลำกล้อง, ลำกล้อง และประสิทธิภาพของอุปกรณ์เก็บเสียงของ AWC ที่แตกต่างกันไป สุดท้ายทั้งรุ่นกึ่งอัตโนมัติและรุ่นอัตโนมัติก็ถูกผลิตออกมา

สิ่งที่สำคัญที่สุดของการพัฒนาระบบอาวุธนี้, G2A+ ถูกผลิตและส่งไปให้ใช้ฝึกที่โรงเรียนสอนพลซุ่มยิง Fort Bragg ปืนนี้เหมาะกับ match barrel ของ Krieger แบบสแตนเลสหนัก และลำกล้องแบบล่าสุดของลินน์ แม็กวิลเลียมส์

การผลิต
-------

AWC G2 ถูกผลิตออกมาในปริมาณที่น้อยมากสำหรับทั้งรัฐบาลสหรัฐและขายแบบปัจเจกชน มีแบบกึ่งอัตโนมัติผลิตออกมาสี่สี (ดำ, ขาว, เขียว และเทาแพนเซอร์) น้อยกว่าร้อยกระบอก และแบบอัตโนมัติถูกผลิตออกมาแค่กระบอกเดียว (สีดำ)

รูปแบบต่างๆ
-----------

แบบ G2A ต่างจากรุ่น G2, มันมีลำกล้องที่หนักกว่าและระบบลำกล้องแบบรุ่นใหม่ รุ่นที่ผลิตออกมาล่าสุด, แบบ AWC G2A+, ดังที่เห็นในรูป, มีลำกล้องที่หนักและลำกล้องแบบล่าสุดและระบบ mounting รุ่น G2FA เป็นรุ่นอัตโนมัติของ G2

อ้างอิง
-------

1. 1 2  What's the Firearm? เก็บถาวร 2015-12-30 ที่ เวย์แบ็กแมชชีน Retrieved on November 1, 2007.
2. ↑  Lee Emerson. "M14 Rifle History and Development". เก็บ (PDF)จากแหล่งเดิมเมื่อ 2006-01-03. สืบค้นเมื่อ 2009-04-22.
***โปรอีโวลูชันซ็อกเกอร์ 2017*** (อังกฤษ: *Pro Evolution Soccer 2017*; อักษรย่อ: *PES 2017*) และรู้จักกันอย่างเป็นทางการในชื่อ ***เวิลด์ซ็อกเกอร์: วินนิงอีเลฟเวน 2017*** (อังกฤษ: *World Soccer: Winning Eleven 2017*) ในประเทศญี่ปุ่น เป็นเกมจำลองฟุตบอลที่ได้รับการพัฒนาโดย PES Production และจัดจำหน่ายโดยโคนามิ โดยเกมนี้ลงใน ไมโครซอฟท์ วินโดวส์, เอกซ์บอกซ์ 360 , เอกซ์บอกซ์ วัน , เพลย์สเตชัน 3 และ เพลย์สเตชัน 4 พร้อมทั้งรองรับความเข้ากันได้กับ เพลย์สเตชัน 4 โปร เกมนี้เป็นภาคที่สิบหกของซีรีส์*โปรอีโวลูชันซ็อกเกอร์* โดยเกมนี้ ได้ทีมสนับสนุนจาก สโมสรฟุตบอลบาร์เซโลนา, สโมสรฟุตบอลลิเวอร์พูล, โบรุสซีอาดอร์ทมุนท์ และ กลุบอัตเลตีโกรีเบร์เปลต ในการทำหน้าปก, สนาม, ผู้เล่น และตราสโมสรโดยเฉพาะ

หน้าปก
------

ในเกมนี้ ได้มีการออกหน้าปกจากผู้เล่นของสโมสรฟุตบอลบาร์เซโลนา อย่าง เนย์มาร์, เลียวเนล เมสซี, ลุยส์ ซัวเรซ, อีวาน ราคีทิช และ ฌาราร์ต ปิเก และยังมีสนาม กัมนอว์ มาเป็นออกแบบหน้าปกของเกมนี้

ผู้สนับสนุน
-----------

*PES 2017* เป็นเกมแรกที่มีทีมสนับสนุนอย่างสโมสรฟุตบอลบาร์เซโลนา และอีก 3 ทีมที่กล่าวมาตั้งแต่ต้นมาแล้ว แต่เป็นปีแรกที่ได้เป็นผู้สนับสนุนอย่าง ฟุตบอลพรีเมียร์ลีก อย่างทีม  สโมสรฟุตบอลอาร์เซนอล อีกด้วย แต่ถึงอย่างไรก็ตาม เกมนี้ จะไม่ได้ผู้สนับสนุนจากเกม PES 2016 อย่าง สโมสรฟุตบอลเรอัลมาดริด, สโมสรฟุตบอลบาเยิร์นมิวนิก, สโมสรฟุตบอลแมนเชสเตอร์ยูไนเต็ด, และ สโมสรฟุตบอลยูเวนตุส เนื่องจากหมดสัญญา

การตอบรับและการให้คะแนน
-----------------------

โดยเกมนี้ แม้ว่าเกมจะได้รับความเห็นที่หลากหลายแต่ในเวอร์ชันพีซีกลับมาทำแย่กว่าเวอร์ชันเกมคอนโซล จึงได้คะแนนแบบผสมกัน จากเว็บไซต์ เมทาคริติก โดยให้คะแนนเกือบ 90 คะแนนบนในเกมคอนโซล และ 69 คะแนนบนในเวอร์ชันพีซี

| การตอบรับ |
| --- |
|  |

ส่วนเว็บไซต์ไอจีเอ็นที่ได้ให้คะแนนจากภาคที่แล้วที่ 9.5 เต็ม 10 โดยปีนี้ยังให้คะแนนเท่าเดิม

รางวัล
------

| ผลรางวัลของแต่ละรายการ |
| --- |
| รางวัล | ประเภท | ผล |
| E3 Games Critics Award | เกมประเภทกีฬายอดเยี่ยม | เสนอชื่อเข้าชิง |
| Gamescom Awards 2016 | เกมประเภทกีฬายอดเยี่ยม | เสนอชื่อเข้าชิง |
| The Game Awards 2016 | เกมประเภทกีฬาและรถแข่งยอดเยี่ยม | เสนอชื่อเข้าชิง |

อ้างอิง
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑

| * ด
* ค
* ก
ชุดเกม *วินนิงอีเลฟเวน/โปรอีโวลูชันซ็อกเกอร์* |
| --- |
| ชุดเกมดั้งเดิม | 
* *อินเตอร์เนชันแนลซูเปอร์สตาร์ซ็อกเกอร์*
* *ดีลักซ์*
* *64*
* *98*
* *2000*
* *ไอเอสเอส 2*
* *ไอเอสเอส 3*

 |
| ชุดเกม*ไอเอสเอสโปร* | 
* *อินเตอร์เนชันแนลซูเปอร์สตาร์ซ็อกเกอร์โปร*
* *ไอเอสเอสโปร 98*
* *ไอเอสเอสโปรอีโวลูชัน*
* *ไอเอสเอสโปรอีโวลูชัน 2*

 |
| ชุดเกม*โปรอีโวลูชันซ็อกเกอร์* | 
* *โปรอีโวลูชันซ็อกเกอร์*
* *2*
* *3*
* *4*
* *5*
* *6*
* *2008*
* *2009*
* *2010*
* *2011*
	+ *ทรีดี*
* *2012*
* *2013*
* *2014*
* *2015*
* *2016*
* *2017*
* *2018*
* *2019*
* *2020*
* *2021 (อัปเดต)*

 |
| ชุดเกมออนไลน์ | 
* *วินนิงอีเลฟเวนออนไลน์*

 |
| ชุดเกม*เจ-ลีกวินนิงอีเลฟเวน* | 
* *97*
* *2001*
* *2007 คลับแชมเปียนชิพ*
* *2008 คลับแชมเปียนชิพ*
* *2009 คลับแชมเปียนชิพ*
* *2010 คลับแชมเปียนชิพ*

 |
| ชุดเกม*อีเอสพีเอ็นเอ็มแอลเอส* | 
* *อีเอสพีเอ็นเอ็มแอลเอสเกมไนท์*
* *อีเอสพีเอ็นเอ็มแอลเอสเอ็กซ์ตราไทม์ 2002*

 |
| เกมการจัดการ | *โปรอีโวลูชันซ็อกเกอร์เมเนจเมนท์* |
| หมวดหมู่ |
**ซัวเอี๋ยม** มีชื่อในสำเนียงจีนกลางว่า**ไช่ เหยี่ยน** (จีน: 蔡琰; พินอิน: *Cài Yǎn*; เกิดเมื่อ 168 เสียชีวิตเมื่อ 224) ชื่อรองว่า **เหวินจี** (文姬) เป็นที่รู้จักในชื่อ **ไช่ เหวินจี** (蔡文姬) เป็นกวีและคีตกวีหญิงชาวจีนซึ่งมีชีวิตอยู่ในปลายสมัยราชวงศ์ฮั่นตะวันออก เป็นธิดาของซัวหยง (蔡邕 *ไช่ ยง*)

เดิมนางมีชื่อรองว่า **เจาจี** (昭姫) แต่เปลี่ยนเป็น เหวินจี ในช่วงราชวงศ์จิ้น เพราะอักษร "เจา" พ้องกับชื่อของซือหม่า เจาหรือสุมาเจียว (司馬昭) บิดาของสุมาเอี๋ยน (司馬炎 *ซือหม่า เหยียน*) ปฐมกษัตริย์ราชวงศ์จิ้น

ในช่วงหนึ่งของชีวิต นางถูกชาวซฺยงหนูจับเป็นเชลย และอยู่กับชนเหล่านั้นจนกระทั่ง ค.ศ. 207 เมื่อโจโฉ (曹操 *เฉา เชา*) อัครมหาเสนาบดีแห่งราชวงศ์ฮั่นตะวันออก ใช้เงินมหาศาลไถ่นางคืนมาตุภูมิ

ชีวิต
-----

ซัวหยง บิดาของซัวเอี๋ยม เป็นบัณฑิตจากอำเภอยฺหวี่ (圉縣) แห่งแคว้นเฉินหลิว (陳留郡) ปัจจุบันคืออำเภอฉี่ (杞县) แห่งนครไคเฟิง (开封市)

ซัวเอี๋ยม สมรสกับชายชื่อ เว่ย์ จ้งเต้า (衛仲道) ใน ค.ศ. 192 แต่ชายผู้นั้นสิ้นชีวิตไปในไม่ช้าหลังแต่งงาน ยังไม่ทันมีบุตรด้วยกันแม้แต่คนเดียว

ราว ค.ศ. 194–195 ประเทศจีนมีราชวงศ์ฮั่นตะวันออกปกครอง ชาวซฺยงหนูเข้ารุกราน และจับได้ซัวเอี๋ยมกลับไป ระหว่างเป็นเชลยอยู่นั้น ซัวเอี๋ยมสมรสกับหลิว เป้า (劉豹) ประมุขชาวซฺยงหนู ทั้งคู่มีบุตรชายด้วยกันสองคน

สิบสองปีให้หลัง โจโฉ อัครมหาเสนาบดีฮั่น ใช้เงินจำนวนมากไถ่ซัวเอี๋ยมกลับคืนมาแทนซัวหยงผู้เป็นบิดา ซัวเอี๋ยมจึงได้กลับบ้านเกิดเมืองนอน แต่ให้บุตรชายทั้งสองอยู่ยังแดนซฺยงหนูต่อไป เหตุที่โจโฉไถ่นางกลับมานั้น เพราะต้องการหาคนแซ่ซัวมาไหว้สรวงผีสกุลซัว และนางเป็นคนเดียวในสกุลนี้ที่ยังมีชีวิตอยู่

เมื่อกลับมาตุภูมิแล้ว ซัวเอี๋ยมสมรสเป็นครั้งที่สาม ครานี้กับชายชื่อตังกี๋ (董祀 *ต่ง ซื่อ*) เป็นข้าราชการที่เมืองบ้านเกิดของนาง แต่ภายหลังตังกี๋กระทำความผิดฉกรรจ์ ซัวเอี๋ยมจึงขอร้องให้โจโฉช่วยสามี หรือไม่ก็หาสามีใหม่ให้นาง เวลานั้นโจโฉกำลังเลี้ยงโต๊ะ ท่าทีและคำร้องขอของนางทำให้แขกเหรื่อของโจโฉแตกตื่น โจโฉจึงยอมออกคำสั่งอภัยโทษให้ตังกี๋

มรณกรรมของซัวเอี๋ยมไม่มีบันทึกไว้ในประวัติศาสตร์ มีแต่ร้อยกรองสองเรื่องที่นางประพันธ์ขึ้นในบั้นปลายชีวิตเพื่อพรรณนาความระส่ำระสายที่นางต้องเผชิญในช่วงนั้น

อ้างอิง
-------

1. ↑  de Crespigny, Rafe (2007). *A biographical dictionary of Later Han to the Three Kingdoms (23–220 AD)*. Brill. p. 29. ISBN 978-90-04-15605-0.
2. 1 2  Hans H. Frankel, "Cai Yan and the Poems Attributed to Her". *Chinese Literature: Essays, Articles, Reviews*, Vol. 5, No. 1/2 (Jul 1983), pp. 133-156
3. 1 2 3  Chang, Saussy and Kwong, p. 22.
**ซากะนา** (พม่า: ဇာဂနာ) มีชื่อจริงว่า **ตูระ** (သူရ; 27 มกราคม พ.ศ. 2504 –) เป็นนักแสดงตลกที่มีชื่อเสียงชาวพม่า นอกจากนั้นยังเป็นนักแสดง ผู้กำกับภาพยนตร์ และนักเคลื่อนไหวทางการเมือง โดยจะแสดงมุกตลกเสียดสีรัฐบาลทหารของพม่า

ในปี พ.ศ. 2549 ซากะนาถูกรัฐบาลกลางสั่งห้ามไม่ให้ออกแสดงในที่สาธารณะหรือยุ่งเกี่ยวกับธุรกิจบันเทิง อันเนื่องมาจากการให้ความเห็นทางการเมืองกับสำนักข่าวต่างประเทศ

เมื่อวันที่ 4 มิถุนายน พ.ศ. 2551 ซากะนาถูกจับกุมตัวด้วยข้อหาฝ่าฝืนคำสั่งของรัฐบาลทหาร ภายหลังเหตุการณ์พายุหมุนนาร์กิส พ.ศ. 2551 ที่ทำให้มีผู้เสียชีวิตและสูญหายหลายหมื่นคน ทางการพม่าต้องการให้ความช่วยเหลือทุกอย่างผ่านไปจากทางรัฐบาล แต่ซากะนาได้เปิดเผยกับสำนักข่าวต่างประเทศว่า การช่วยเหลือของรัฐบาลไม่มีประสิทธิภาพและมีผู้เดือดร้อนจำนวนมากที่ยังไม่ได้รับความช่วยเหลือ และได้ลงมือเป็นผู้ประสานงานรวมกลุ่มบุคคลในธุรกิจบันเทิงกว่า 400 คน เพื่อจัดส่งความช่วยเหลือตรงไปยังผู้ประสบภัยด้วยตัวเอง

ซากะนาถูกศาลตัดสินเมื่อวันที่ 21 พฤศจิกายน พ.ศ. 2551 ว่ามีความผิดใน 3 ข้อกล่าวหา ถูกตัดสินจำคุก 45 ปี จากการทำงานเพื่อช่วยเหลือผู้ประสบภัย โดยผู้ต้องหาอีก 2 คนในคดีเดียวกัน ถูกพิพากษาจำคุก 29 ปี และ 15 ปี ตามลำดับ ในขณะที่ยังมีอีก 4 ข้อกล่าวหาที่อยู่ระหว่างการพิจารณา การตัดสินคดีนี้เกิดขึ้นในเวลาใกล้เคียงกับการตัดสินคดีเนื่องจากการประท้วงต่อต้านรัฐบาลในพม่า พ.ศ. 2550 ที่พระสงฆ์ที่เป็นแกนนำถูกตัดสินจำคุกสูงสุด 68 ปี และนักศึกษาพม่าจำนวน 23 คน ถูกตัดสินจำคุกคนละ 65 ปี

อ้างอิง
-------

1. ↑  "Junta cancels Zarganar's programme on HIV/AIDS". Mizzima News, quoted on Burmanet. 2006-12-04. คลังข้อมูลเก่าเก็บจากแหล่งเดิมเมื่อ 2007-11-16. สืบค้นเมื่อ 2007-09-26.
2. ↑  "Zarganar's Relief Role". *The Irrawaddy*. 2008-06-02. คลังข้อมูลเก่าเก็บจากแหล่งเดิมเมื่อ 2008-06-18. สืบค้นเมื่อ 2008-11-22.
3. ↑  "Myanmar court hands comedian 45-year prison term". *AP via Yahoo News*. 2008-11-21.[*ลิงก์เสีย*]

คอมมอนส์ มีภาพและสื่อเกี่ยวกับ:  
**ซากะนา**
|  |  |  |
| --- | --- | --- |
| (ซ้าย) แมลงปอ จัดว่าเป็นซากดึกดำบรรพ์มีชีวิตจำพวกหนึ่ง เพราะมีการเปลี่ยนแปลงทางรูปร่างน้อยมากเมื่อเทียบกับแมลงปอในยุคก่อนประวัติศาสตร์ |  | (ซ้าย) แมลงปอ จัดว่าเป็นซากดึกดำบรรพ์มีชีวิตจำพวกหนึ่ง เพราะมีการเปลี่ยนแปลงทางรูปร่างน้อยมากเมื่อเทียบกับแมลงปอในยุคก่อนประวัติศาสตร์ |
| (ซ้าย) แมลงปอ จัดว่าเป็นซากดึกดำบรรพ์มีชีวิตจำพวกหนึ่ง เพราะมีการเปลี่ยนแปลงทางรูปร่างน้อยมากเมื่อเทียบกับแมลงปอในยุคก่อนประวัติศาสตร์ |  | (ขวา) ซากดึกดำบรรพ์ของแมลงปอ |

**ซากดึกดำบรรพ์มีชีวิต** หรือ **ฟอสซิลที่มีชีวิต** (อังกฤษ: Living fossil) หมายถึงสิ่งมีชีวิตใด ๆ ไม่ว่าจะเป็นพืช สัตว์ ฟังไจ หรือสาหร่าย ที่ยังคงโครงสร้างร่างกายหรือสรีระแบบบรรพบุรุษดั้งเดิมที่เคยมีชีวิตอยู่ในยุคก่อนประวัติศาสตร์ได้ ซึ่งตรวจสอบได้จากการนำไปเปรียบเทียบกับซากดึกดำบรรพ์ (fossil) หรือมีการเปลี่ยนแปลงไปน้อยมาก จะถูกจัดว่าเป็นซากดึกดำบรรพ์ที่มีชีวิต

โดยบุคคลแรกที่ใช้ศัพท์คำนี้ คือ ชาลส์ ดาร์วิน ที่กล่าวไว้ในหนังสือ *The Origin of Species* ที่ว่าถึงทฤษฎีวิวัฒนาการของตนเอง ตอนหนึ่งได้พูดถึงตุ่นปากเป็ด และปลาปอดเอาไว้ว่า

> ชนิดของสิ่งมีชีวิตใด ซึ่งดูเหมือนจะเป็นชนิดอื่นที่เป็นที่รู้จักกันจากซากฟอสซิลและมีญาติที่อาศัยอยู่ใกล้กัน สิ่งมีชีวิตชนิดนี้มีชีวิตรอดจากเหตุการณ์สำคัญและโดยทั่วไปยังคงความหลากหลายทางอนุกรมวิธานขั้นต่ำอยู่ ชนิดที่ประสบความสำเร็จเช่นนี้ ได้กลายเป็นสิ่งที่ประสบความสำเร็จที่จะได้รับการพิจารณาว่าเป็น "ซากดึกดำบรรพ์มีชีวิต"
> 
> — ชาร์ล ดาร์วิน The Origin of Species, หน้า 49

โดยชนิดของซากดึกดำบรรพ์มีชีวิตที่เป็นที่รู้จักกันดีที่สุด และมีความฮือฮามากเมื่อถูกค้นพบ คือ ปลาซีลาแคนท์ ที่ถูกค้นพบเมื่อปลายปี ค.ศ. 1938 ที่ชายฝั่งแอฟริกาตะวันออก จากเดิมที่เคยเชื่อว่าสูญพันธุ์ไปแล้ว ตั้งแต่ยุคครีเทเชียส

สิ่งมีชีวิตจำพวกปลานับได้ว่า มีจำนวนของซากดึกดำบรรพ์มีชีวิตเป็นจำนวนมาก เนื่องจากปลาถือเป็นสิ่งมีชีวิตจำพวกแรกในโลกที่มีกระดูกสันหลัง และเป็นต้นทางของการวิวัฒนาการจากน้ำมาสู่บก จนกระทั่งกลายเป็นสัตว์บกจำพวกต่าง ๆ เช่นในปัจจุบัน นอกเหนือจากปลาซีลาแคนท์แล้ว ก็ยังมี ปลาปอด ปลาไบเคอร์ ปลาอะโรวาน่า รวมถึงปลาฉลามบางชนิด เป็นต้น

สำหรับสัตว์จำพวกอื่น เช่น สัตว์ครึ่งบกครึ่งน้ำ ได้แก่ ซาลาแมนเดอร์ยักษ์ ที่ยังคงโครงสร้างของสรีระแบบซาลาแมนเดอร์ที่พบในยุคก่อนประวัติศาสตร์อยู่ สัตว์เลี้ยงลูกด้วยนม นอกเหนือจากตุ่นปากเป็ดแล้ว ยังมีหนูหิน ที่มีการค้นพบในประเทศลาว ซึ่งเป็นสัตว์ฟันแทะ ที่ญาติ ๆ ได้สูญพันธุ์ไปจนหมดแล้วเมื่อ 11 ล้านปีก่อน โดยมีหลักฐานเป็นฟอสซิลพบในมณฑลซานตง ทางตอนใต้ของประเทศจีน และแพนด้าแดง ที่พบในแถบประเทศจีน, ธิเบต และตอนเหนือของพม่า เป็นต้น

อ้างอิง
-------

1. ↑  Coelacanth ปลาดึกดำบรรพ์ที่ยังไม่สูญพันธุ์ เก็บถาวร 2012-09-01 ที่ เวย์แบ็กแมชชีน, จากผู้จัดการออนไลน์
2. ↑  *Polypterus senegalus*
3. ↑  ["Arowana - True Fossil Fish (อังกฤษ)". คลังข้อมูลเก่าเก็บจากแหล่งเดิมเมื่อ 2013-02-12. สืบค้นเมื่อ 2012-10-27. Arowana - True Fossil Fish (อังกฤษ)]
4. ↑  Rare "Prehistoric" Shark Photographed Alive (อังกฤษ)
5. ↑  หน้า 160, *วิทยาสัตว์เลื้อยคลานและสัตว์สะเทินน้ำสะเทินบก* โดย วีรยุทธ์ เลาหะจินดา (พ.ศ. 2552) ISBN 978-616-556-016-0
6. ↑  สุดยอด รอดมา 11 ล้านปี "หนูหิน" พันธุ์ใหม่ในลาว จากผู้จัดการออนไลน์
7. ↑  Roberts, MS & Gittleman, JL (1984). "*Ailurus fulgens*". Mammalian Species (American Society of Mammalogists) 222 (222): 1–8.

แหล่งข้อมูลอื่น
---------------

* เก็บถาวร 2012-04-18 ที่ เวย์แบ็กแมชชีน
* Lost Worlds Survive in Living Fossils (อังกฤษ)